SL Uradni list Evropske unije L 208/3

UREDBA KOMISIJE (ES) št. 732/2009

z dne 10. avgusta 2009

o 111. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1) ter zlasti prve alinee člena 7(1) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in entitete, ki jih zadeva zamrznitev sredstev in gospodarskih virov iz navedene uredbe. Vključevala je tudi Uthmana Omarja Mahmouda.

(2) Sodišče prve stopnje je 11. junija 2009 odločilo (2), da se Uredba (ES) št. 881/2002 razglasi za nično v delu, v katerem se nanaša na Omarja Mohammeda Othmana.

(3) Pred izrekom sodbe Sodišča prve stopnje je Komisija objavila obvestilo (3) za Uthmana Omarja Mahmouda, s katerim ga je obvestila, da je Sankcijski odbor ZN za Al-Kaido in talibane obrazložil njegovo umestitev na seznam ter da mu lahko na zahtevo to obrazložitev pošlje, tako da dobi možnost, da izrazi svoje mnenje o njej. Na podlagi tega je bila z obvestilom z dne 12. junija 2009 Uthmanu Omarju Mahmoudu poslana obrazložitev umestitve na seznam, in sicer na naslov njegovega odvetnika, z zahtevo, da izrazi svoje mnenje do 14. julija 2009.

(4) Komisija ni od osebe s seznama prejela nobenih pripomb na obrazložitev umestitve na seznam.

(5) Seznam oseb, skupin in entitet, za katere velja zamrznitev sredstev in gospodarskih virov ter ga je sestavil Sankcijski odbor ZN za Al-Kaido in talibane, vključuje Uthmana Omarja Mahmouda.

(6) Na podlagi tega bi bilo treba Uthmana Omarja Mahmouda dodati v Prilogo I.

(7) Sankcijski odbor je 24. marca 2009 spremenil zadevne identifikacijske podatke. Objavljene informacije (4) o Uthmanu Omarju Mahmoudu bi bilo zato treba posodobiti.

(8) Ta uredba bi se morala zaradi preventivne narave in ciljev zamrznitve sredstev in gospodarskih virov na podlagi Uredbe (ES) št. 881/2002 ter potrebe po varstvu pravnih interesov gospodarskih subjektov, ki so se zanašali na zakonitost uredbe, ki je bila razglašena za nično, uporabljati od 30. maja 2002 –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Uporablja se od 30. maja 2002.

Ta uredba je v celoti zavezujoča in se neposredno uporablja v vseh državah članicah. V Bruslju, 10. avgusta 2009 Za Komisijo Eneko LANDÁBURU Generalni direktor za zunanje odnose

(1) UL L 139, 29.5.2002, str. 9.

(2) Sodba v zadevi Othman proti Svetu in Komisiji (T-318/01, še neobjavljena v Recueil).

(3) UL C 80, 3.4.2009, str. 12.

(4) Uredba (ES) št 374/2008 (UL L 113, 25.4.2008, str. 15).